O femeie din Piteşti, mamă a trei copii, a fost amendată de Poliţia Locală, după ce a căutat haine în gunoaie pentru copii.

Totul s-a întâmplat pe 17 februarie, pe strada Carpenului din Piteşti, acolo unde femeia a fost văzută de un echipaj al Poliţiei Locale, în timp ce căuta prin gunoaie haine pentru cei trei copii.

Fără să stea pe gânduri, poliţiştii locali din Piteşti au decis că femeia trebuie pedepsită pentru fapta ei, motiv pentru care i-au întocmit un proces-verbal prin care au amendat-o cu 100 de lei.